પાટણ નગરપાલિકા દ્વારા છેલ્લા ઘણા સમયથી ઢોરોને ડબ્બે કરવાની કામગીરી બંધ કરી દેવામાં આવતા તેમજ પાટણ પાંજરાપોળ દ્વારા રખડતા ઢોરોને લેવાનું બંધ કરી દેવામાં આવતા પાટણ શહેરમાં ઢોરોનો અતિશય ત્રાસ વધી જવા પામ્યો છે અને શહેરના વિવિધ વીસ્તારોમાં જાહેર માર્ગો પર ઢોરોએ અડીંગો જમાવતા અવાર નવાર અકસ્માતનો ભોગ બનતા ગંભીર ઈજાઓ થવાના પણ અનેક કિસ્સાઓ પ્રકાશમાં આવવા પામ્યા છે ત્યારે સાંડેસરા પાર્ટી સીમ વિસ્તારોમાં ખેડૂતોએ તેમના ખેતરમાં વિવિધ પાકોની વાવણી કરી છે ત્યારે રાત્રી દરમ્યાન રખડતા ઢોરો ખેતરમાં ભેલાણ કરતા ખેડૂતોને આર્થિક નુકશાનનો બોજ સહન કરવાનો વારો આવ્યો છે ત્યારે વડોદરા, રાજકોટ તથા બોટાદ જેવી નાની મોટી સીટીમાં રખડતા ઢોરના માલીકો સામે પાસા જેવા કાયદાનો ઉપયોગ કરીને જેલને હવાલે કરવામાં આવે છે જ્યારે પાટણ શહેરમાં રખડતા ઢોરોની સમસ્યા દિનપ્તિદીન વધી રહી છે ત્યારે અત્યારથી જ કડક પગલા ભરવામાં આવે તો ઢોરોના માલીક મોટા માથાની ઓળખાણો ધરાવતા હોઈ તેમની સામે કડક પગલા ભરવાનો હુકમ કરવામાં આવે જેથી રખડતા ઢોરોનો ત્રાસ ગણતરીના દિવસોમાં દુર થાય તેમ છે સાથે સાથે ધારાસભ્ય, સ્વૈચ્છીક સંસ્થા તેમજ પાટણ પાંજરાપોળ સાથે સંયુક્ત બેઠક કરી રખડતા ઢોરોનો યોગ્ય નિકાલ કરવામાં આવે તેવી માંગ સાથે સાંડેસરા પાર્ટી સીમ વિસ્તારના ખેડૂતો તેમજ શહેરીજનોએ પાટણ કલેક્ટરને આવેદનપત્ર આપવામાં આવ્યું હતું.